Diari Oficial de la Generalitat Valenciana


Sumari del DOGV 197, del 22-10-1984 (1984/803478)

DECRET 103/1984, de 17 de setembre del Consell de la Generalitat Valènciana, pel qual es crea la Comissió de la Generalitat Valènciana per al V Centenari del Descobriment d'Amèrica.
-------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/09/17/103/dof/vci/html**

### Dades del document

Número de DOGV
:   197

Data del DOGV
:   22-10-1984

Secció del DOGV
:   DISPOSICIONS GENERALS

Número del document
:   1984/803478


Data del document
:   17-09-1984

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 103/1984, de 17 de setembre, del Consell de la Generalitat Valenciana, pel qual es crea la Comissió de la Generalitat Valenciana per al Vè Centenari del Descobriment d'Amèrica.  
En 1992 es complirà el V Centenari del Descobriment d'Amèrica, per a la qual cosa s'ha constituït ja una Comissió Nacional per a preparar els actes commemoratius d'aquest esdeveniment.   
Igualment, s'han constituït ja diverses Comissions en certes Comunitats Autònomes, que per diferents motius tingueren una important intervenció en aquell descobriment, com l'andalusa, extremenya i canària, entre altres, cosa que fa oportuna la creació de la Comissió Valenciana, a fi d'intervenir en els actes preparatoris de la commemoració de l'efemèrides esmentada, realitzant-hi les oportunes gestions amb la Comissió Nacional, i per preparar, d'altra banda, els actes que hagen de celebrar-se en l'àmbit territorial d'aquesta Comunitat Autònoma.   
En atenció d'aquests motius, a proposta del Conseller de la Presidència, i amb la deliberació prèvia del Govern Valencià, en sessió celebrada el dia 17 de setembre de 1984,   
DECRETE:   
Article 1.r  
Es crea la "Comissió de la Generalitat Valenciana per al V Centenari del Descobriment d'Amèrica", adscrita a la Conselleria de la Presidència.   
Article 2.n  
Estarà integrada per un President, deu Vocals i un Secretari.  
El President serà nomenat pel President de la Generalitat.  
Els Vocals seran nomenats igualment pel President de la Generalitat, a proposta del President de la Comissió, per tal que hi siguen representades les autoritats universitàries, els Presidents de les tres Diputacions del territori de la Generalitat, els Municipis i les Cambres de Comerç, Indústria i Navegació de la Comunitat Valenciana. El President de la Comissió nomenarà entre els Vocals un Vice-president.  
El serà Secretari un funcionari de la Conselleria de la Presidència, nomenat pel President de la Comissió.  
Article 3.r  
Són funcions d'aquesta Comissió les següents:   
1) Programar, preparar i organitzar les activitats que hagen de celebrar-se en l'àmbit de la Comunitat Valenciana, dirigides a la commemoració del V Centenari del Descobriment d'Amèrica.   
2) Participar en les activitats nacionals o internacionals que tinguen lloc amb motiu de la commemoració esmentada.   
Article 4.t   
El funcionament d'aquesta Comissió es regirà pel que disposa la Llei de Procediment Administratiu en relació amb els òrgans col·legiats, tret de la substitució del President, en cos d'absència o malaltia, que recaurà en el Vice-president.  
El President de la Generalitat,  
JOAN LERMA I BLASCO  
El Conseller de la Presidència,  
RAFAEL BLASCO i CASTANY


Còpia Permalink ELI